পাক প্রতিরক্ষা মন্ত্রী খাজা আসিফের এক্স অ্যাকাউন্ট ব্লক করল ভারত

ওয়েবডেস্ক: পাকিস্তানের প্রতিরক্ষামন্ত্রী খাজা আসিফের (Pakistan Defence Minister Khawaja Asif) এক্স অ্যাকাউন্ট (X Account) ব্লক (Blocked) করল ভারত (India)। পাকিস্তানের ১৬টি ইউ টিউব চ্যানেল (16 Pakistan YouTube channels) বন্ধ করে দেওয়ার পরেই পাকিস্তানের প্রতিরক্ষামন্ত্রীর বিরুদ্ধে এই পদক্ষেপ নেয় ভারত সরকার।

জম্মু-কাশ্মীরের পহেলগামের বৈসারণে ২৫ জন পর্যটক সহ এক কাশ্মিরী যুবকের উপর নির্বিচারে জঙ্গিহানার ঘটনায় গর্জে উঠেছে গোটা দেশ। প্রধানমন্ত্রীর নরেন্দ্র মোদির হুঙ্কার, এমন শাস্তি দেওয়া হবে, যা কোনওদিন কল্পনা করতে পারেনি। যেখানেই সন্ত্রাসীরা লুকিয়ে থাকুক না কেন, তারা শাস্তি পাবে। ন্যায়বিচার হবেই বলে জানিয়ে দিয়েছেন মোদি। এদিকে ভারতের হুঙ্কারের পরে নড়েচড়ে বসেছে পাকিস্তান। অপরদিকে  পাকিস্তানের প্রতিরক্ষা মন্ত্রীর বক্তব্যে ঘিরে তোলপাড় হয় রাজ্য রাজনীতি।

স্কাই নিউজকে দেওয়া এক ইন্টারভিউতে পাক  প্রতিরক্ষা মন্ত্রী আসিফ বলেন, বিগত তিন দশক  ধরে সন্ত্রাসবাদকে অর্থ ও মদত দেওয়ার মতো কাজ করে আসছে পাকিস্তান। এই কাজ আমরা আমেরিকা, ব্রিটেন সহ পশ্চিমের দেশগুলির জন্য করেছি। কিন্তু আমাদের ভুল ছিল। যার ফল আমাদের ভুগতে হচ্ছে’।সন্ত্রাসী সংগঠনগুলির সঙ্গে পাকিস্তানের সম্পর্কের প্রশ্নে এমনই বক্তব্য রাখেন আসিফ।

আরও পড়ুন: রাষ্ট্রপুঞ্জের মঞ্চে পাকিস্তানকে ধুয়ে দিল ভারত

পাক প্রতিরক্ষা মন্ত্রীর মন্তব্যের তীব্র প্রতিক্রিয়া জানিয়ে ভারত রাষ্ট্রসংঘে পাকিস্তানকে তুলোধোনা করে।

রাষ্ট্রসংঘে ভারতের উপ-স্থায়ী প্রতিনিধি যোজনা প্যাটেল এই বিবৃতিকে সন্ত্রাসবাদ প্রচারে পাকিস্তানের জড়িত থাকার স্পষ্ট স্বীকারোক্তি বলে উল্লেখ করেন। প্যাটেল বলেন, এই প্রকাশ্য স্বীকারোক্তিতে অবাক হওয়ার মতো কিছু নেই। কারণ গোটা বিশ্বব্যাপী সন্ত্রাসবাদকে ইন্ধন জুগিয়ে চলেছে এই পাকিস্তান।  এই অঞ্চলকে অস্থিতিশীল করে তুলছে।  পাকিস্তান একটি দুর্বৃত্ত রাষ্ট্র।”

প্যাটেল পাক প্রতিরক্ষা মন্ত্রীকে নিশানা করে বলেন, একজন পাকিস্তানের প্রতিনিধি হয়ে আবারও ভারতের বিরুদ্ধে প্রচারণা এবং ভিত্তিহীন অভিযোগ ছড়িয়ে দেওয়ার জন্য একটি আন্তর্জাতিক ফোরামের অপব্যবহার করেছেন। কিন্তু এখন সত্য সকলের সামনে এসেছে।

উল্লেখ্য, ভারত ১৬টি পাকিস্তানি ইউটিউব চ্যানেল নিষিদ্ধ করার একদিন আসিফের এক্স অ্যাকাউন্ট নিষিদ্ধ করার পদক্ষেপ নেওয়া হয়েছে। যার মোট গ্রাহক সংখ্যা ৬ কোটি ৩০ লক্ষ। এই চ্যানেলগুলি উস্কানিমূলক এবং সাম্প্রদায়িকভাবে সংবেদনশীল বিষয়বস্তু প্রচার করছিল বলে জানা গেছে।

পাকিস্তানের যেসব প্রধান ইউটিউব চ্যানেল ব্লক করা হয়েছে তার মধ্যে রয়েছে ডন নিউজ, এআরওয়াই নিউজ, বিওএল নিউজ, জিও নিউজ, সামা টিভি এবং জিএনএন।